COMPOSITAE. BACCHARIDEAE. CONYZEAE. SPHAERANTHEAE. SPHAERANTHUS. 407 
tenuissimis, filamentosis, iterum fibrillosis, divaricatis) 2-pollicaris, hinc ramum secundarium, 
horizontalem, longissimum, 8-pollicarem, duplo tenuiorem, scilicet crassitie pennae corvinae, 
parce fibrillosum, angulo recto divergentem emittens. Caulis 2—3- pedalis, erectus, crassus, 
medio tenus simplex et crassitiem pennae anserinae attingens vel imo superans, supra medium 
ramosus, ubique dense foliatus, teres, sulcato-striatus, molliter pubescens, versus apicem sub- 
villosus, vix scabriusculus. Rami axillares, alterni, foliosi, cymam compositam, corymbiformem, 
fastigiatam exhibentes, et cymulis parvis, densis, polycephalis terminati. Folia sparsa, inter- 
nodiis duplo vel triplo longiora, subcoriacea, pilis adpressis utrinque parce pubescentia vel 
glabriuscula, (in speciminibus in peninsula Cabaceira lectis) margine ciliata et scabra, penni- 
nervia, (nervis utrinque conspicuis, basi rotunde auriculata; caulina inferiora in petiolum an- 
guste alatum attenuata, in axillis fasciculos foliorum novellorum gerentia, late ovata vel obovata, 
grosse serrato-dentata, parva, cum petiolo pollicem paullo superantia, (limbo semipollicem 
longo et medio aequilato); caulina superiora utplurimum longiora, 44 — 2- pollicaria, petiolo 
latius alato insidentia, oblonga vel ovata, aeque grosse serrato-dentata; ramea sessilia, in 
axillis nuda, basi latius auriculata, supra basin angustata et iterum dilatata, panduraeformia, 
oblonga, obtusa, callose mucronulata, integerrima, sesquipollicaria, versus apicem 3 — ^ lineas 
lata; summa gradatim minora et angustiora, sed conformia. Inflorescentia cymosa et omnino 
fere sic composita, ut in descriptione N. membranifoliae modo fusius exposui Capitula tum 
forma, tum minutie, tum florum numero a capitulis illius speciei non differunt, sed involucri 
squamas aculiusculas tantam, nec acuminatas observavi. Aeceptaculum quoque non differt, nec 
differunt flores tum marginales tum centrales. nisi colore saturatiore, pulchre aureo, non flavo. 
Ligulae florum foemineorum apice paullo latiores, minus profunde dentatae. Achaenia matura 
apice in rostrum brevissimum, jam ante lapsum pappi bene conspicuum angustata, immatura 
omnino erostrata. Pappus et reliqua omnia ut in N. membranifolia. 
Proxime accedit ad N. auriculatam, de Cand. l.c. Haec vero a nostra specie facillime 
distinguitur: caule tenuiore, densius hirto, magis scabro, foliis utrinque scabris, apice acutis, 
capitulis brevissime pedicellatis vel subsessilibus, ?nvolucro turbinato, imbricato, et floribus 
omnibus achaeniisque duplo majoribus. 
Baccharideae, de Candolle. 
De Candolle prodr. Pars 5. p. 212 et 368. (1836.) Pars 7. p. 280. (1838.) Lessing Synops. gen, Comp. 
p. 200. (ex parte,) non p. 204. (1832.) 
Conyzeae, de Candolle. 
De Candolle prodr. ll. cc. Lessing, 1. c. (ex parte.) 
Sphaerantheae, De Candolle. 
De Candolle prodr. ll. cc. 
: Sphaeranthus , Vaillant. (non Scopoli.) 
Vaillant, in Hist. de l'Acad. Roy. des sciences, de l'année 1719. Mem. de Mathem. et de Phys. p. 289. Tab. 20. 
